JISMONIY ShAXSLAR TOMONIDAN ISTE’MOL TOVARLARINI OLIB KIRIShNI TARTIBGA SOLISh ChORA-TADBIRLARI TO‘G‘RISIDA

Ichki iste’mol bozorini himoya qilishni yanada kuchaytirish va jismoniy shaxslar tomonidan respublikaga iste’mol tovarlarini olib kirishni tartibga solish maqsadida:
 1. Shunday tartib o‘rnatilsinki, unga ko‘ra 2009-yilning 2-iyunidan boshlab qo‘shni davlatlardan shaxsiy foydalanish uchun jismoniy shaxslar tomonidan O‘zbekiston Respublikasiga bir yo‘la olib kiriladigan import iste’mol tovarlarining boj to‘lovlari olinmaydigan umumiy qiymati 10 AQSh dollarini tashkil etadi.
 Ma’lumot uchun qabul qilinsinki, amaldagi qonun hujjatlariga muvofiq tijorat faoliyati uchun mo‘ljallangan tovarlarni olib kirayotgan jismoniy shaxslarga nisbatan tovarlarni boj to‘lovlarisiz olib kirish normalarining amal qilishi tatbiq etilmaydi.
 O‘zbekiston Respublikasi Davlat bojxona qo‘mitasi jismoniy shaxslar tomonidan tovarlarni respublika hududiga olib kirishning belgilangan tartibiga qat’iy rioya qilinishini ta’minlasin.
 2. O‘zbekiston Respublikasi Moliya vazirligi, Tashqi iqtisodiy aloqalar, investitsiyalar va savdo vazirligi, Davlat bojxona qo‘mitasi bir hafta muddatda idoraviy normativ hujjatlarni ushbu qarorga muvofiq holga keltirsinlar.
 3. Mazkur qarorning ijrosini nazorat qilish O‘zbekiston Respublikasining Bosh vaziri Sh.M. Mirziyoyev zimmasiga yuklansin.